
Uznesenie Okresný súd Poprad, vo veci starostlivosti o mal. A. B., nar. XX.X.XXXX, zast. opatrovníkom Úradom práce, sociálnych vecí a rodiny Poprad, so sídlom Hraničná 13, 058 01 Poprad, t. č. umiestnená v C. B. D. E. F. B., pobytové zariadenie Tatranská Lomnica, dieťa rodičov: matky D. B., nar. XX.XX.XXXX, trvale bytom Mesto Humenné, prechodne bytom G. XXXX/XX, XXX XX H. a otca B. B., nar. XX.XX.XXXX, trvale bytom I. J. XX, XXX XX I. J., v konaní začatom na návrh navrhovateľky - pestúnky K. L. M., nar. XX.XX.XXXX, bytom C. XXX/XX, XXX XX N. M., o povolenie výnimky z neodkladného opatrenia, takto rozhodol: I. Návrh navrhovateľky v celom rozsahu II. Žiaden z účastníkov
zamieta.
n e m á nárok na náhradu trov konania. odôvodnenie:
1. Navrhovateľka podala na tunajší súd dňa 16.02.2026 návrh, ktorým žiadala o povolenie výnimky z neodkladného opatrenia sp. zn. 10P/181/2025. Návrh odôvodnila tým, že v rámci trvajúceho neodkladného opatrenia, ktorým bolo mal. dieťa umiestnené v Centre pre deti a rodinu, v pobytovom zariadení O. J., v skupine CAN, na základe neodkladného opatrenia vo veci 10P/181/2025, žiada, aby súd povolil krátkodobý pobyt dieťaťa A. B. u pestúnky, teda navrhovateľky, v termíne od 28.02.2026 do 08.03.2026, kedy sú jarné prázdniny prešovského kraja s povinnosťou pestúnky zabezpečiť návrat dieťaťa do CDR v posledný deň uvedeného termínu. Návrh odôvodnila tým, že je pestúnkou A. od apríla 2018 a o dieťa sa starala nepretržite 7,5 roka a za uvedený čas medzi nimi vznikla hlboká, stabilná a bezpečná vzťahová väzba, ktorá je pre jej psychický vývin zásadná a náhle prerušenie takejto väzby môže dieťaťu spôsobovať úzkosť, pocit straty, neistoty, poruchy spánku, či zhoršenie správania i fungovania v škole. Veronika podľa navrhovateľky po umiestnení do Centra pre deti a rodinu tieto znaky opakovane vykazuje a vidno u nej smútok, túžbu po návrate domov. Jej strach, že sa už nebude môcť vrátiť. Krátkodobý pobyt počas prázdnin by zmiernil negatívne dopady odlúčenia a prispel k stabilizácii jej psychického stavu. Dieťa podľa nej jasne žiada o návrat domov, lebo vlastnoručne napísala list súdu, v ktorom uvádza, že sa chce „vrátiť domov k mamke L.“ a jej názor je stabilný a opakovane vyjadrený. Súd by preto mal prihliadať na názor dieťaťa primerane jeho veku. Podľa názoru navrhovateľky bolo neodkladné opatrenie vydané na základe jediného nepodloženého podozrenia. Kuratela je podľa nej dlhodobo nečinná a za 9 mesiacov nebolo vykonané žiadne relevantné šetrenie. Navrhovaný pobyt je krátkodobý, bezpečný a v najlepšom záujme dieťaťa. Žiadala teda povoliť krátkodobý pobyt dieťaťa v termíne od 28.02.2026 do 06.03.2026, prípadne v rozšírenom intervale od 28.02.2026 do 08.03.2026, pričom pestúnka je povinná zabezpečiť návrat dieťaťa do CDR v posledný deň uvedeného termínu. 2. Súd uznesením ustanovil Úrad práce sociálnych vecí a rodiny Poprad za kolízneho opatrovníka mal. dieťaťu podľa § 31 ods. 2 Zák. o rodine na zastupovanie jeho záujmov v tomto konaní. 3. Kolízny opatrovník sa v krátkej správe k návrhu navrhovateľky, teda pestúnky vyjadril v tom zmysle, že po vyhodnotení dostupných podkladov, stanovísk a po vzájomnej konzultácií s Centrom pre deti
a rodinu Poprad konštatuje, že v súčasnej situácii nepovažuje pobyt mal. A. u pestúnky za vhodný ani za riešenie, ktoré by bolo v jej najlepšom záujme. Uvedený záver je výsledkom spoločného posúdenia situácie dieťaťa s Centrom pre deti a rodinu. 4. Podľa § 360 ods. 1 Civilného mimosporového poriadku (ďalej len CMP), neodkladné opatrenie možno nariadiť aj bez návrhu v konaniach, ktoré možno začať bez návrhu. 5. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 6. Podľa § 324 ods. 1 Civilného sporového poriadku (ďalej len CSP), pred začatím konania, počas konania a po jeho skončení súd môže na návrh nariadiť neodkladné opatrenie. 7. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 8. Podľa § 325 ods. 2 písm. c) a d) CSP, neodkladným opatrením možno strane uložiť najmä, aby nenakladala s určitými vecami alebo právami alebo niečo vykonala, niečoho sa zdržala alebo niečo znášala. 9. Súd preskúmal návrh podaný navrhovateľkou, ktorý táto označila ako Návrh na povolenie výnimky z neodkladného opatrenia a posúdením tohto návrhu podľa jeho obsahu zistil, že navrhovateľka žiada o úpravu styku s mal. dieťaťom v časovo obmedzenom intervale jarných školských prázdnin, teda v čase od 28.02.2026 do 08.03.2026 a posúdením všetkých relevantných skutočností, ako aj vyjadrení kolízneho opatrovníka súd dospel k záveru, že tomuto návrhu nie je možné vyhovieť. 10. Z obsahu pripojených spisov tunajšieho súdu je zrejmé, že v minulosti bola mal. A. zverená do pestúnskej starostlivosti navrhovateľky a to rozhodnutím Okresného súdu Humenné sp. zn. 8P/406/2018 zo dňa 22.03.2019. Tunajší súd v konaní vo veci 10PPOm/2/2025 uznesením zo dňa 27.05.2025 vydal neodkladné opatrenie, ktorým nariadil umiestnenie mal. A. B., nar. XX.XX.XXXX do zariadenia na výkon rozhodnutia súdu do Centra pre deti a rodinu B., špecializovaná skupina CAN, O. J.. Súd tak rozhodol podľa § 365 ods. 1 CMP, pretože na základe návrhu zo strany Úradu práce, sociálnych vecí a rodiny, odd. sociálnoprávnej ochrany detí a sociálnej kurately bolo osvedčené, že 23.05.2025 oddeleniu sociálnej kurately v Poprade oznámil riaditeľ Základnej školy N. M., že pri rannom skríningu zamestnanci školy spozorovali početné podliatiny na tele, ako aj krvavú odreninu pod pravým okom u mal. A., A. uviedla, že poranenia má od bitky a že ju zbila pestúnka. Polícia spolu s odd. kurately zabezpečili prevoz mal. dieťaťa na výsluch a lekárske vyšetrenie do nemocnice. Lekárskym vyšetrením sa potvrdilo, že maloletá na tvári a tele má znaky po bití a to jednak odreniny a hematóm pod pravým okom, početné drobné odreniny na tele, na oboch ramenách, predlaktiach a rukách, na hrudníku a chrbte, hematómy čerstvé aj staršieho dáta. Dieťa bolo v rámci krízovej intervencie v sprievode polície umiestnené v Centre pre deti a rodinu Poprad, skupina so zameraním na deti so syndrómom CAN O. J.. Z uvedených dôvodov súd vydal neodkladné opatrenie, ktoré nadobudlo právoplatnosť 23.07.2025 a vykonateľnosť dňa 27.05.2025. Voči uvedenému neodkladnému opatreniu podala odvolanie navrhovateľka, pričom Krajský súd v Prešove uznesením zo dňa 23.06.2025 potvrdil uznesenie súdu prvej inštancie a zároveň dal podnet súdu prvej inštancie na začatie konania vo veci samej. Z uvedeného dôvodu súd vo veci sp. zn. 10P/112/2025 začal konanie bez návrhu o úpravu rodičovských práv a povinností k mal. A. B., nar. XX.XX.XXXX uznesením zo dňa 11.08.2025. Toto konanie doposiaľ nie je ukončené a vo veci sa vykonávajú procesné úkony s tým, že pojednávanie vo veci bude dňa 17.04.2026. Zároveň je na tunajšom súde vedené konanie vo veci sp. zn. 10P/181/2025, kde na návrh ÚPSVaR B., odd. sociálnej kurately bolo súdom dňa 26.11.2025 nariadené opakované výchovné opatrenie u tohto mal. dieťaťa pobytom v zariadení najdlhšie na 6 mesiacov a ponechaná maloletá v ústavnom zariadení Centre pre deti a rodinu B., špecializovaná skupina CAN, O. J., a to až do právoplatného skončenia konania vo veci 10P/112/2025. Voči uvedenému uzneseniu podala pestúnka odvolanie, pričom odvolací súd uznesením zo dňa 22.01.2026 rozhodol tak, že nariadil neodkladné opatrenie, ktorým uložil opakované výchovné opatrenie pobytom v zariadení najdlhšie na 6 mesiacov a ponechal mal. A. v ústavnom zariadení Centra pre deti a rodinu B., špecializovaná skupina CAN, O. J.. Za daných okolností, keď vo veci prebiehajú procesné úkony, šetrením všetkých skutočností, pre ktoré bola maloletá neodkladným opatrením umiestnení do špecializovaného zariadenia, z dôvodu možného
ohrozenia jej zdravia a psychického vývinu súd má za to, že nie je opodstatnené, aby maloletá na čas jarných prázdnin bola premiestnená z tohto špecializovaného zariadenia do domácnosti pestúnky v rozsahu niekoľkých po sebe nasledujúcich dní vrátane prenocovania, kým nie sú zistené všetky podstatné okolnosti pre rozhodnutie vo veci samej vo veci 10P/112/2025 a v ktorom by bolo jednoznačne preukázané, či je na prospech mal. dieťaťa jeho ponechanie v pestúnskej starostlivosti, keďže lekárska správa preukazovala odreniny a hematóm na tele dieťaťa a dieťa pred orgánom sociálnoprávnej ochrany detí a sociálnej kurately tvrdilo, že ju bila pestúnka, alebo či je na prospech dieťaťa jeho umiestnenie do starostlivosti špecializovaného zariadenia alebo zverenie do starostlivosti inej osoby, ako tomu bolo doposiaľ. Kým však súd nemá zistené relevantné skutočnosti súvisiace s osobným stavom mal. dieťaťa, sociálnym prostredím, v ktorom toto vyrastalo doposiaľ, domácnosťou pestúnky, ako aj aktuálnych vzťahových väzieb týchto osôb, nemožno prisvedčiť záveru navrhovateľky o opodstatnenosti takto navrhovaného styku s mal. dieťaťom a preto súd tento návrh v zmysle ust. § 2 CMP v nadväznosti na ust. § 324 a § 325 CSP ako neopodstatnený zamietol. Prihliadal pritom aj na názor vyslovený oddelením sociálnej kurately v ich stručnom vyjadrení o tom, že nateraz nie je pobyt mal. Veroniky u pestúnky vhodný a nie je ani v záujme mal. dieťaťa. 11. Z uvedených dôvodov súd rozhodol tak, ako je uvedené vo výroku tohto uznesenia. 12. O trovách konania súd rozhodol podľa § 52 Civilného mimosporového konania. Poučenie: Proti tomuto uzneseniu je prípustné odvolanie, ktoré možno podať do 15 dní od doručenia uznesenia v 3 vyhotoveniach prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

